Public procurement notice: Contract Award Notice
Published: 2021-01-20
Buyer: Slagelse Kommune
Country: DK
Contract type: Services
Procedure: Contract award without prior publication
CPV classification: 72000000 | 72253200: Computer systems support services | 72254100: Systems testing services | 72260000: Software-related services | 72261000: Software support services
Estimated value: 2181930 DKK
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Bekendtgørelsen vedrører et aftaletillæg til en kontrakt mellem de 12 Kommuner, som er angivet i punkt I.1) ovenfor (i det følgende benævnt ”Ordregiver”) og Fujitsu A/S (i det følgende benævnt ”Leverandøren”). Tillægget indebærer, at implementering og ibrugtagning af det udbudte ESDH-system, fremrykkes fra bølge 3 til bølge 2 i relation til Slagelse Kommune.
I relation til pkt. II.2.5) ovenfor bemærkes det, at der ikke er anvendt tildelingskriterier, idet der er tale om et tillæg til den eksisterende kontrakt mellem Ordregiver og Leverandøren.
Den eksisterende kontrakt om anskaffelse af ESDH-system som en service, blev udbudt ved begrænset udbud, jf. udbudsbekendtgørelse nr. 2018/S 199-451411. Kontrakten vedrører et ESDH-system baseret på en Software-as-a-Service-løsning til 12 kommuner og er baseret på implementering med en bølgeplan med 3 bølger med 4 kommuner i hver.
Kontrakten er indgået mellem leverandøren og de 12 kommuner i fællesskab (Ordregiver), og kontrakten er baseret på en fælles regulering og en særskilt regulering for de enkelte kommuner. Kontrakten gennemføres med kommunespecifikke afklaringsfaser, særskilte implementeringsforløb og afprøvningsforløb med særskilte hovedtidsplaner og detaljerede tidsplaner for de enkelte kommuner.
Ordregiver ønsker ved en ændring af kontrakten at fremrykke Slagelse Kommune fra bølge 3 til bølge 2, hvorefter Slagelse Kommune kan ibrugtage ESDH-systemet den 1. december 2021.
Baggrunden for ændringen er, at Slagelse Kommunes eksisterende ESDH-system udfases af den nuværende leverandør, og at driften heraf ophører. Dette er før ibrugtagningstidspunktet for bølge 3, som er fastlagt til den 1. december 2022. Slagelse Kommune vil derfor komme til at stå uden et funktionelt ESDH-system i en mellemliggende periode, medmindre Slagelse Kommune fremrykkes til bølge 2.
Ændringen medfører samlet set, at tidsplanen ændres, idet Slagelse Kommune fremrykkes fra bølge 3 til bølge 2, jf. ovenfor. Ændringen medfører herudover en merbetaling til leverandøren, hvilket dækker over de yderligere omkostninger, som fremrykningen medfører, samt betaling af servicevederlag for de ekstra måneder, som Slagelse Kommune grundet fremrykningen skal bruge ESDH-systemet, jf. punkt II.1.7). Slagelse Kommune frafalder retten til at opkræve bod for forsinkelse eller manglende opfyldelse af servicemål i en begrænset periode fra den 1. december 2021 frem til den 2. februar 2022.
Det er Ordregivers vurdering, at ovenstående ændring af kontrakten er udbudsretlig lovlig, idet fremrykningen fra bølge 3 til bølge 2 ikke vurderes at være en ændring af grundlæggende elementer, jf. udbudslovens § § 178. Fsva. udbudslovens § 178, kan det særligt fremhæves, at ændringen af tidsplanen ikke vurderes at være egnet til at kunne have givet andre tilbudsgivere mulighed for at byde på kontrakten, ligesom ændringen ikke vurderes at kunne have haft en effekt på udbudsprocessens udfald. Dertil følger, at merbetalingen er af rimelig og af beskedent omfang, ligesom den er baseret på de timepriser, som kontrakten indeholder. Den vurderes derfor ikke at indebære en ændring af den økonomiske balance til leverandørens fordel.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbuds-givere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.


Winner: Fujitsu A/S
Award value: 2181930
Number of bids: 1